**Իգումենիա Մարիամ Սուլակիոտի** (հուն․՝ Μαριάμ Σουλακιώτη, մոտ 1883, Հունաստանի թագավորություն - նոյեմբերի 23, 1954(1954-11-23), Ավերոֆ բանտ, Աթենքի մունիցիպալիտետ, Կենտրանական Աթէնք, Ատիկա, Հունաստան, հայտնի է նաև Մարիամ Սուլակիոտու անվամբ (հուն․՝ Μαριάμ Σουλακιώτου), իսկ մամուլում «Ռասպուտինի կին» (հուն․՝ Μαριάμ Σουλακιώτου) մականվամբ` Պանագիա Պևկովունոյատրիսի), հունական Ուղղափառ եկեղեցու մայրապետ և սերիական մարդասպան, որը գործել է 1939-1951 թվականներին։

Հունաստանի իշխանությունները նրա դեմ հարուցել են տարբեր մեղադրանքներ՝ սպանություն, խարդախություն, կեղծիք, շանտաժ և խոշտանգում։ 1952 թվականին Սուլակիոտին դատապարտվել է ցմահ ազատազրկման և մահացել 1954 թվականին՝ «Ավերոֆ» քաղբանտարկյալների բանտում։

Ենթադրաբար, Սուլակիոտին իր հանցագործությունները կատարել է Պանագիա Պևկովունոյատրիս վանքի տարածքում, որը գտնվում է Հունաստանի Կերատեա փոքրիկ քաղաքի մոտակայքում։ Վանքը գործում է մինչ օրս, նրա որոշ միանձնուհիներ հավատում են, որ Սուլակիոտին անմեղ է, և նրան պաշտում են որպես սրբի։

Կրոնական գործունեություն
------------------------

Մարիամ Սուլակիոտին եղել է ուղղափառ եկեղեցու ակտիվ հետևորդ և գործել է աբեղա Մեթյուի (Կարպաֆակիս) հետ միասին։ 1927 թվականին նրանք հիմնադրել են Պանագիա Պևկովունոյատրիսի վանքը, որը դարձել է Հունաստանի ուղղափառ եկեղեցու (Մատթեոս սինոդ) հոգևոր և վարչական կենտրոնը։ Պաշտոնապես Հունական ուղղափառությունը ձևավորված կառույցը համարել է հերետիկոսության ներքո գործող։ Մատթեոս արքեպիսկոպոսի մահից հետո Սուլակիոտին նրան փոխարինել է որպես վանքի մայրապետ։

Հանցավոր գործունեություն
------------------------

Սուլակիոտիի հանցագործություններ կատարելու ենթադրյալ տարբերակը հարուստ կանանց համար նպաստավոր պայմաններ ստեղծելն է եղել, որ նրանք միանան իր վանական համայնքին և ապա խոշտանգել նրանց մինչև իրենց կարողությունը նվիրաբերեին վանքին։ Հենց միջոցներն իր տրամադրության տակ էին լինում, Սուլակոտին վատնում էր դրանք, իսկ առանձին դեպքերում սպանում դոնորներին։ Ըստ «Ռոյթերս» գործակալության` ձերբակալման պահին նա ունեցել է շուրջ երեք հարյուր անշարժ գույք ամբողջ Հունաստանում, ինչպես նաև «հազարավոր ֆունտ արժողությամբ ոսկե զարդեր և թանկարժեք իրեր»։

Բացի այդ, Սուլակիոտին պահանջել է խստորեն պահպանել իր վանքում ասկետական գործելակերպը, ինչը, ըստ ոստիկանության, հանգեցրել է տուբերկուլյոզից շուրջ 150 երեխաների մահվան։ Զոհերը նրան մեղադրում էին նաև իրենց խոշտանգելու, սովամահ անելու, անարդար բանտարկելու և ծեծելու մեջ։ Սուլակիոտին մինչ իր մահը մերժել է իրեն առաջադրված բոլոր մեղադրանքները՝ անվանելով դրանք «սատանայական հերյուրանք» (հուն․՝ κατασκευάσματα του σατανά):

Սուլակիոտիի զոհերի թիվը հակասական վեճերի առարկա է դարձել, ամենից հաճախ նշվում է 27 սպանություն և 150 անզգույշ սպանություն, որոնք արձանագրվել են նրա դատավարության ընթացքում ներկայացված բժշկական ապացույցների հիման վրա։

Տես նաև
-------

* Դելֆինա Լալորի
* Էլիզաբեթ Բաթորի

Ծանոթագրություններ
------------------

1. 1 2
2. ↑  Newton, Michael. *The Encyclopedia of Serial Killers* (անգլերեն). Infobase Publishing. էջ 412. ISBN 9780816069873.
3. 1 2 3  «Embezzled Nuns' Dowries, Amassed Fortune». Morning Bulletin, Rockhampton Queensland. 1954 թ․ նոյեմբերի 25. էջ 10.
4. 1 2 3 4  Abp. Gregory (2005 թ․ մայիսի 25). «Matthewite Timeline History». *True Orthodox Christianity* (անգլերեն). Արխիվացված է օրիգինալից 2019 թ․ ապրիլի 27-ին. Վերցված է 2021 թ․ մարտի 8-ին.
5. 1 2 3  «Το κολαστήριο της Μονής Κερατέας και η αιμοσταγής ηγουμένη». *Newsbeast.gr* (հունարեն). 2017 թ․ փետրվարի 5. Վերցված է 2021 թ․ մարտի 8-ին.
6. 1 2  Κοψιδα, Πηνελοπη (2018 թ․ սեպտեմբերի 10). «Όταν η αιμοσταγής Ηγουμένη Μαριάμ άπλωσε τα δίχτυα της στο μοναστήρι της Νιράς». *aromalefkadas - Ενημερωτική ιστοσελίδα της Λευκάδας* (հունարեն). Վերցված է 2021 թ․ մարտի 8-ին.
7. 1 2 3  «Η μοναχή serial killer Μαριάμ της Κερατέας». *Reporter*. Վերցված է 2021 թ․ մարտի 8-ին.
8. ↑  «Mariam Soulakiotis the killer nun». *Emadion* (անգլերեն). 2015 թ․ դեկտեմբերի 2. Վերցված է 2021 թ․ մարտի 8-ին.
9. ↑  «Tucson Daily Citizen Archives, Aug 23, 1952, p. 6». *newspaperarchive.com* (անգլերեն). Վերցված է 2021 թ․ մարտի 8-ին.
10. ↑  «Το μοναστήρι των νεκρών». *Espresso* (հունարեն). 2008 թ․ մայիսի 22. Արխիվացված օրիգինալից 2016 թ․ հոկտեմբերի 24-ին. Վերցված է 2021 թ․ մարտի 8-ին.
11. ↑  Yannakopoulos, Joel (2012 թ․ հունիսի 5). «Old Calendar-New Calendar: the facts». *Eastern Orthodox Metropolitanate of Hong Kong and Southeast Asia* (անգլերեն). Վերցված է 2021 թ․ մարտի 8-ին.
12. ↑  Nevins, Scott (2014 թ․ դեկտեմբերի 6). «The Monastery of the Dead (Excerpts from the newspaper "Freedom" (Ελευθερία), 1950s)». *Scott Nevins Memorial*. Արխիվացված օրիգինալից 2016 թ․ ապրիլի 6-ին. Վերցված է 2021 թ․ մարտի 8-ին.
13. ↑  Karagiannēs, Giōrgos (1997). *Εκκλησία και κράτος 1833 - 1997* (հունարեն). էջեր 106–107.